Na prijedlog Povjerenstva za provedbu postupka davanja u zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije, a na temelju članka 9. stavak 2. Odluke o raspisivanju javnog natječaja za zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije (‌„Službeni glasnik“ Općine Vladislavci broj 3/22) i članka 30. Statuta Općine Vladislavci (‌„Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21), Općinsko vijeće Općine Vladislavci na svojoj 15. sjednici održanoj dana 23. svibnja 2022. godine donosi

**ODLUKU**

**o odabiru najpovoljnije ponude na javnom natječaju za zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije**

**Članak 1.**

Ovom odlukom odabire se najpovoljniji ponuditelj na Javnom natječaju za zakup krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije ( dalje u tekstu: **Javni natječaj**) koji je objavljen dana 11. travnja 2022. godine u Glasu Slavonije, na službenim stranicama Općine Vladislavci [www.opcina-vladislavci.hr](http://www.opcina-vladislavci.hr) i na oglasnim pločama Općine Vladislavci.

Razlog odabira: najveći ponuđeni iznos.

Broj zaprimljenih ponuda i nazivi ponuditelja: 1

**SOLARIS PONS d. o. o. , Osijek, Vukovarska 131, OIB: 28260438524**

**Članak 2**

Najpovoljniji ponuditelj po predmetnom Javnom natječaju je **SOLARIS PONS d. o. o. , Osijek, Vukovarska 131, OIB: 28260438524.**  Najpovoljniji ponuditelj je dao potpunu i urednu ponudu, te je ujedno i jedini valjani ponuditelj na Javnom natječaju te će se s istim sklopiti Ugovor o zakupu krovnih površina zgrada javnih namjena u vlasništvu Općine Vladislavci radi postavljanja fotonaponskih sustava u svrhu proizvodnje električne energije.

**Članak 3.**

Ponuđeni mjesečni iznos zakupnine izražen u postotku (%) ukupno za sve zgrade iznosi 11 % ukupnog mjesečnog prihoda koji ostvari ponuditelj za isporučenu električnu energiju, a temeljem ugovora o otkupu električne energije.

**Članak 4.**

Ovlašćuje se općinski načelnik za sklapanje ugovora s odabranim ponuditeljem, kao i za poduzimanje svih ostalih radnji vezano uz izvršenje ugovora.

**Članak 5.**

Ova Odluka stupa na snagu danom donošenja i bit će objavljena u „Službenom glasniku“ Općine Vladislavci.

KLASA: 372-02/22-02/01

URBROJ: 2158-41-01-22-08

Vladislavci, 23. svibnja 2022.

**PREDSJEDNIK**

**OPĆINSKOG VIJEĆA**

Krunoslav Morović